Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston yhteinen kanta ehdotuksesta Euroopan parlamentin ja neuvoston päätöksen tekemiseksi Euroopan audiovisuaalisessa ohjelmatuotannossa toimivien ammattilaisten koulutusohjelman täytäntöönpanosta (MEDIA - koulutus, 2001-2005) /* SEK/2000/2108 lopull. - COD 99/0275 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti Neuvoston yhteinen kanta ehdotuksesta Euroopan parlamentin ja neuvoston päätöksen tekemiseksi Euroopan audiovisuaalisessa ohjelmatuotannossa toimivien ammattilaisten koulutusohjelman täytäntöönpanosta (Media - koulutus, 2001-2005) 1. Asiakirjan tausta - Komissio hyväksyi ehdotuksen 14. joulukuuta 1999 [1] [1] KOM (1999) 658 lopullinen - 99/0275 (COD), 14.12.1999. - Ehdotus toimitettiin parlamentille ja neuvostolle 28. tammikuuta 2000 - Talous- ja sosiaalikomitean lausunto 27. huhtikuuta 2000 [2] [2] CES/2000/470, 27.4.2000. - Euroopan parlamentin lausunto ensimmäisessä käsittelyssä 6. heinäkuuta 2000 [3] [3] A5/2000/186. - Alueiden komitean lausunto 14. kesäkuuta 2000 [4] [4] CDR/2000/19, 14.6.2000. - Muutettu ehdotus toimitettiin 22. syyskuuta 2000 [5] [5] KOM (2000) 579 lopullinen, 21.9.2000. - Yhteinen kanta vahvistettiin 23. marraskuu 2000 [6] [6] ...... 2. Komission ehdotuksen tarkoitus Komissio hyväksyi 14. joulukuuta 1999 ehdotuksen "Media - Koulutus" -ohjelman uudistamista (2001-2005) koskevaksi päätökseksi. Tällä tiedonannolla tiedotetaan Euroopan parlamentille toimista, joihin on ryhdytty "Media - Koulutus" -ohjelmaa koskevan Euroopan parlamentin ja neuvoston päätösluonnoksen osalta 6. heinäkuuta 2000 pidetyn parlamentin ensimmäisen käsittelyn jälkeen. 3. Yhteistä kantaa koskevat komission huomautukset 3.1 Yleisiä huomioita Komissio panee tyytyväisenä merkille, että neuvoston yhteinen kanta noudattaa päälinjoiltaan komission ehdotuksen periaatteita ja ajattelutapaa. Lisäksi komissio toteaa, että neuvosto on samaa mieltä ehdotuksen päätavoitteesta, joka on audiovisuaalialan kilpailukyvyn lisääminen parantamalla Euroopan audiovisuaalialan ohjelmateollisuuden ammattilaisten täydennyskoulutuksen laatua. 3.2 Parlamentin ensimmäisessä käsittelyssä ehdottamien tarkistusten huomioon ottaminen Neuvoston yhteinen kanta perustuu muutettuun ehdotukseen, jonka komissio hyväksyi parlamentin ensimmäisessä käsittelyssään antaman lausunnon jälkeen. Komissio toteaa tyytyväisenä, että yhteisessä kannassa otetaan suurelta osin huomioon parlamentin ehdottamat ja komission säilyttämät tarkistukset, jotka koskevat - (hallinnollisen ja neuvoa-antavan) sekakomitean perustamista ohjelman täytäntöönpanoa varten - ohjelman seuranta- ja arviointimenettelyjen vahvistamista - toimia, joilla taataan ohjelman täytäntöönpanon avoimuus - immateriaalioikeuteen liittyvää koulutusta koskevaa erityismainintaa - tarkennuksia, jotka koskevat koulutuskeskusten verkottamista ja hyvien toimintatapojen vaihtoa niiden välillä - uuden teknologian vaikutusten parempaa huomioon ottamista ja uuden teknologian soveltamista audiovisuaalisten ohjelmien levittämisessä - uudentyyppisten audiovisuaalisten ohjelmien kehittämiseen liittyvää erityiskoulutusta koskevaa erityismainintaa. 3.3 Yhteisen kannan ja komission ehdotuksen yhtymäkohdat Komissio panee merkille tietyt neuvoston tekemät muutokset, jotka ovat luonteeltaan selventäviä tai tarkentavia ja koskevat seuraavia seikkoja: - ohjelman ja yhteisön muun politiikan keskinäistä täydentävyyttä ja yhdenmukaisuutta koskevat säännökset - yleinen tavoite lisätä alan eri toimijoiden välistä yhteistyötä - mahdollisuus myöntää monivuotinen rahoitus tietyille koulutustoimille - mahdollisuus sisällyttää tuettaviin koulutustoimiin niiden seurantatoimia - jälkikäsittelytekniikkaa koskevan koulutuksen lisääminen ohjelman soveltamisalaan - ohjelman perustelukappaleiden ajantasaistaminen (johdanto-osan perustelukappaleet, joissa viitataan Helsingin foorumiin ja Porton seminaariin) - kielipalvelujen osarahoittamismahdollisuuden lisääminen toimintatapoihin, jotta mahdollisimman monella ammattilaisella olisi mahdollisuus osallistua tuettuun koulutukseen. 3.4 Yhteisen kannan ja komission ehdotuksen väliset eroavaisuudet Komission muutetun ehdotuksen ja yhteisen kannan välillä on joitakin huomattavia eroavaisuuksia. Komissio on puolustanut voimakkaasti ehdotustaan niiden seikkojen osalta, joista se on antanut neuvoston kokouksen pöytäkirjaan liitettävän lausuman. - Neuvosto on hyväksynyt säännöksiä, jotka koskevat ohjelman täytäntöönpanossa komissiota avustavien teknisen avun toimistojen valintaa. Säännösten mukaisesti komitea otetaan mukaan teknisen avun toimistojen valintaan ja teknisen avun toimistojen valintamenettelyyn lisätään valintaperuste, joka koskee Media II -ohjelmassa hankittua kokemusta tai muuta alalla hankittua kokemusta. Komissio ei voi hyväksyä kyseisiä säännöksiä, koska ne eivät ole perustamissopimuksen 274 artiklassa komissiolle annetun talousarviontoteuttamistehtävän eivätkä varainhoitoasetuksessa sille osoitetun hankintaviranomaisen aseman mukaisia. Komissio antaa aiheesta lausunnon liitettäväksi neuvoston pöytäkirjaan ja muistuttaa samalla valvovansa tarkasti, että konsulttien ja teknisen avun toimistojen valinnassa noudatetaan julkisia palveluhankintoja koskevan direktiivin 92/50/ETY ja varainhoitoasetuksen asiaankuuluvia säännöksiä. - Neuvosto on muuttanut periaatetta, jonka mukaan yhteisön tukea saavaan koulutukseen osallistujien enemmistön on oltava muita kuin tuensaajan maan kansalaisia, lisäämällä 4 artiklan 2 kohtaan sanan "periaatteessa" sekä lisäämällä täytäntöönpanomenettelyjä koskevaan kohtaan maininnan poikkeusmahdollisuuksista (ks. liitteessä olevan 2.1 kohdan kolmas alakohta). Kun otetaan huomioon yhteisön lisäarvoa ja kansainvälisen yhteistyön lisäämistä koskevat ohjelman periaatteet, komission mielestä on välttämätöntä, että päätöksessä säädetään ehdottomasti, että osallistujien enemmistön on oltava muita kuin tuensaajan maan kansalaisia. 4. Päätelmät Tämän yhteisen kannan pohjalta lainsäädäntömenettely voi nyt jatkua Euroopan parlamentin toisen käsittelyn myötä. Komissio katsoo, että neuvottelut ovat riittävän vakaalla pohjalla, jotta lopullinen päätös voidaan tehdä ajoissa, niin että Media - Koulutus -ohjelma voidaan käynnistää 1. tammikuuta 2001, jollei kohdasta 3.4 muuta johdu. 5. Pöytäkirjaan merkityt komission lausumat Komissio pyysi, että yhteisen kannan hyväksymistä koskevaan pöytäkirjaan merkitään seuraava lausuma, joka koskee neuvoston tekemiä muutoksia päätöksen 5 artiklan 2 kohtaan ja liitteessä olevaan 2.3.1 kohtaan (teknisen avun toimistojen valintaa koskevat säännöt): "Komissio vahvistaa, että neuvoston päätöksen 1999/468/EY mukaisen komitean osallistuminen liitteen 2.3.1 kohdassa tarkoitettujen konsulttien ja teknisen avun toimistojen valintaan ei ole perustamissopimuksen 274 artiklassa komissiolle annetun talousarvion toteuttamistehtävän eikä varainhoitoasetuksessa sille osoitetun hankintaviranomaisen aseman mukaista. Lisäksi komissio valvoo tarkasti, että konsulttien ja teknisen avun toimistojen valinnassa noudatetaan julkisia palveluhankintoja koskevan direktiivin 92/50/ETY ja varainhoitoasetuksen asiaankuuluvia säännöksiä."